**PRÍLOHA Č. 1 SÚŤAŽNÝCH PODKLADOV**

**ZÁVÄZNÉ OBCHODNÉ A TECHNICKÉ PODMIENKY**

**ZMLUVA O AKCEPTÁCII PLATOBNÝCH KARIET A DODANÍ HARDVÉRU**

uzatvorená podľa zákona č. 513/1991 Z. z. Obchodný zákonník v znení neskorších predpisov (ďalej len „**Obchodný zákonník**“) a zákona č. 492/2009 Z. z. o platobných službách a o zmene a doplnení niektorých zákonov v znení neskorších predpisov

uzatvorená medzi

**ČLÁNOK I.**

# ZMLUVNÉ STRANY

|  |  |
| --- | --- |
| 1. **Objednávateľ** |  |
| obchodné meno: | Organizátor IDS BBSK, a.s. |
| sídlo: | Námestie SNP 23 |
| zapísaná: | v Obchodnom registri Okresného súdu, Oddiel Sa, Vložka č. 1219/S |
| IČO: | 54162793 |
| DIČ: | 2121596477 |
| IČ DPH: | SK2121596477 |
| v mene spoločnosti je oprávnený konať: | Ing. Radoslav Vavruš - predseda predstavenstva  Ing. Martin Lejtrich, podpredseda predstavenstva |
| Bankové spojenie: | Slovenská sporiteľňa, a.s. |
| Číslo účtu: | SK62 0900 0000 0051 8374 8048 |
| e-mailová adresa: |  |
| telefonický kontakt: |  |
|  |  |
| (ďalej len „**Prevádzkovateľ**“ alebo „**IDS**“) | |

**a**

|  |  |
| --- | --- |
| 1. **Banka** | |
| obchodné meno: |  |
| sídlo: |  |
| zapísaná: |  |
| IČO: |  |
| DIČ: |  |
| IČ DPH: |  |
| v mene spoločnosti je oprávnený konať: |  |
| Bankové spojenie: |  |
| Číslo účtu |  |
| e-mailová adresa: |  |
| telefonický kontakt:  telefonický kontakt hotline: |  |
|  |  |
| (ďalej len „**Poskytovateľ**“ alebo „**Banka**“) | |

za nižšie uvedených podmienok uzatvorili túto zmluvu o akceptácii platobných kariet a dodaní hardvéru

(ďalej len „**Zmluva**“)

**OBSAH**

[ZMLUVNÉ STRANY 1](#_Toc86320944)

[PREAMBULA 3](#_Toc86320945)

[PREDMET ZMLUVY 3](#_Toc86320946)

[TESTOVANIE, DODACIA LEHOTA A MIESTO DODANIA PREDMETU PLNENIA 4](#_Toc86320947)

[PRÁVA A POVINNOSTI ZMLUVNÝCH STRÁN 6](#_Toc86320948)

[I. PRÁVA A POVINNOSTI PREVÁDZKOVATEĽA 6](#_Toc86320949)

[II. PRÁVA A POVINNOSTI POSKYTOVATEĽA 6](#_Toc86320950)

[ODMENA POSKYTOVATEĽA A PLATOBNÉ PODMIENKY 7](#_Toc86320951)

[TECHNICKÉ RIEŠENIE 9](#_Toc86320952)

[LICENČNÉ PODMIENKY 11](#_Toc86320953)

[ČLÁNOK IX. 12](#_Toc86320954)

[ZÁRUKA A MIMOZÁRUČNÉ SERVISNÉ PODMIENKY 12](#_Toc86320955)

[DOBA TRVANIA ZMLUVY A UKONČENIE ZMLUVY 13](#_Toc86320956)

[DORUČOVANIE PÍSOMNOSTÍ A KONTAKTNÉ OSOBY 13](#_Toc86320957)

[OCHRANA DȎVERNÝCH INFORMÁCIÍ A OSOBNÉ ÚDAJE 14](#_Toc86320958)

[SUBDODÁVATELIA 14](#_Toc86320959)

[OSOBITNÉ USTANOVENIA 16](#_Toc86320960)

[SANKCIE 17](#_Toc86320961)

[NÁHRADA ŠKODY 18](#_Toc86320962)

[ZÁVEREČNÉ USTANOVENIA 18](#_Toc86320963)

**ČLÁNOK II.**

# PREAMBULA

1. Za účelom zavedenia integrovaného dopravného systému na bezhotovostné odbavenie cestujúcich vo verejnej autobusovej doprave v Banskobystrickom kraji, je Prevádzkovateľ zadávateľom tejto verejnej zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“).

**ČLÁNOK III.**

# PREDMET ZMLUVY

1. Predmetom tejto Zmluvy je vymedzenie podmienok, za ktorých bude Prevádzkovateľ za ním poskytnuté služby prijímať k platbám platobné karty medzinárodných spoločností VISA (vrátane VISA Electron), MasterCard (vrátane Maestro) s možnosťou dohody o akceptácii ďalších druhov kompatibilných platobných kariet tohto štandardu resp. kartových platobných prostriedkov (ďalej len „**Platobné karty**“) a podmienky, za ktorých bude Poskytovateľ ako banka tieto platby spracovávať a zúčtovávať.
2. Predmetom tejto Zmluvy je záväzok Poskytovateľa poskytnúť Prevádzkovateľovi služby tzv. *merchant acquring*, ktoré sú na účely tejto Zmluvy definované ako služby spojené s prijímaním Platobných kariet a s uskutočňovaním bezhotovostných platieb za Poskytovateľom poskytnuté služby cestujúcim, prijatím Platobných kariet prostredníctvom platobných terminálov (čítačiek) a iných zariadení používaných pri poskytovaní týchto služieb (ďalej len „**Zariadenia**“ alebo „**Hardvér**“).
3. Predmet plnenia tejto Zmluvy zahrňuje:
4. akceptáciu Platobných kariet podľa tejto Zmluvy s možnosťou dohody o akceptácii ďalších druhov kompatibilných Platobných kariet za účelom vytvorenia bezhotovostného systému odbavenia cestujúcich u Prevádzkovateľa;
5. spracovanie platieb Platobnými kartami v „dopravnom“ režimu prebiehajúcom off-line s prípadným denným *cappingom* (t.j. denný finančný limit operácií jedného užívateľa) a v „retail“ režime ; pričom predmetom spracovania budú platby za predaj cestovných lístkov; Zmluvné strany vzájomne potvrdzujú, že počas trvania tejto Zmluvy sa bude vychádzať vždy z aktuálnych kategórií cestovných lístkov a tarifných sadzieb za ich predaj;
6. tokenizácia údajov získaných z Platobných kariet;
7. odovzdanie potrebných informácií o transakciách vrátane všetkých použitých tokenov do informačných systémov Prevádzkovateľa;
8. vytvorenie potrebných dátových rozhraní a prepojení;
9. uvedenie bezhotovostného systému odbavenia cestujúcich do funkčnej prevádzky; a na tento účel aj
10. zabezpečenie dodania softvéru určeného na tokenizáciu údajov získaných z Platobných kariet pri poskytovaní služieb *acquirera* (prijímanie platobných kariet), pričom softvérom sa myslí programové vybavenie informačných a komunikačných technológií, počítačové programy, systémový a aplikačný softvér, softvérové licencie a inštalačné kľúče (kódy) a ďalšie plnenia, ktoré svojou povahou a vlastnosťami spadajú pod softvér, slúžiaci na zabezpečenie funkcionalít Zariadení podľa písm. h) tohto bodu Zmluvy, a to vrátene technickej a užívateľskej dokumentácie nevyhnutne potrebnej k užívaniu softvéru určeného na tokenizáciu, podľa technickej špecifikácie v Prílohe č. 1 Zmluvy (ďalej len „**Softvér**“);
11. zabezpečenie dodania Zariadení používaných pri poskytovaní služieb *aquirera* podľa technickej špecifikácie uvedenej v Prílohe č. 2 Zmluvy, a to prostredníctvom subdodávateľa uvedeného v Zozname subdodávateľov a subdodávateľských plnení v Prílohe č. 3 Zmluvy;
12. dodanie Softvéru do Zariadení podľa predchádzajúceho bodu, čo je nevyhnutným predpokladom pre spracovanie platieb Platobnými kartami v „dopravnom“ režime a jeho aktualizáciu v priebehu trvania tejto Zmluvy (zabezpečenie prispôsobenia nainštalovaného Softvéru aktualizáciám Zariadení a udržiavanie Softvéru v súlade s podmienkami kartových asociácií);
13. súčinnosť, spolupráca a dodávka Zariadení a Softvéru pre spracovanie platieb Platobnými kartami v „dopravnom“ režime do Zariadení pri postupnom rozširovaní systému integrovaného dopravného systému do verejnej hromadnej dopravy;
14. poskytovanie záruky a servisu na dodané Zariadenia a servisu a údržby inštalovaného Softvéru, a to vrátane dodania dokumentácie, a to po celú dobu trvania tejto Zmluvy;
15. úhrada poplatkov spojených s Predmetom plnenia súvisiacich s prípadnými úpravami danými zmenami legislatívy alebo pravidlami kartových asociácií;
16. záručný a mimozáručný servis;
17. ďalšie činnosti Poskytovateľa, ktoré sú uvedené v Prílohe č. 1 Zmluvy;

(ďalej len „**Predmet plnenia**“).

1. Poskytovateľ najneskôr do 3 mesiacov od účinnosti tejto Zmluvy navrhne k odsúhlaseniu typ a výrobcu Zariadenia pre účely doplnenia Prílohy č. 2 Zmluvy: Technická špecifikácia Zariadení. Poskytovateľ s návrhom Zariadenia doloží splnenie technických podmienok, ktoré sú na Zariadenie kladené touto Zmluvou. K doplneniu alebo zmene Prílohy č. 2 Zmluvy nie je nutný dodatok. K jej doplneniu alebo zmene dochádza odsúhlasením návrhu Zariadenia zo strany IDS.
2. Poskytovateľ berie na vedomie, že predpokladaný počet transakcií v jednotlivých rokoch po uzatvorení Zmluvy je orientačný a môže sa v priebehu plnenia tejto Zmluvy meniť, pričom sa očakáva nárast počtu transakcií. Poskytovateľovi bude uhradená odmena stanovená podľa článku VI. Zmluvy podľa skutočného množstva spracovaných a zúčtovaných transakcií.

**ČLÁNOK IV.**

# TESTOVANIE, DODACIA LEHOTA A MIESTO DODANIA PREDMETU PLNENIA

1. Zmluvné strany sa dohodli, že dodanie Predmetu plnenia bude rozdelené podľa jednotlivých zložiek, pričom tento článok uvádza základné rozdelenie každej jednotlivej dodávky Predmetu plnenia do nasledovných fáz, a to v nadväznosti na zapojenie platobných Zariadení používaných pri poskytovaní služieb *aquirera* do systému bezhotovostného odbavenia cestujúcich prostredníctvom Platobných kariet. Ide o nasledovné fázy:
2. **Prípravná fáza** predstavuje dodávku 9 kusov Hardvéru [a to 6 kusov (čítacích) Zariadení fungujúcich v „dopravnom“ režime off-line a 3 kusy ostatných Zariadení fungujúcich v „retail“ režime] všetko v kvalite, druhu a akosti podľa technickej špecifikácie uvedenej v Prílohe č. 2 Zmluvy spolu s dodávkou Softvéru zabezpečujúceho funkčné požiadavky podľa technickej špecifikácie v Prílohe č. 1 Zmluvy a jeho inštaláciu,
3. **Testovacia** **fáza**. Testovanie Hardvéru a Softvéru dodaného v prípravnej fáze sa uskutoční v termínoch dohodnutých medzi Poskytovateľom a Prevádzkovateľom, pričom predmetom testovania je posudzovanie preukázania funkčnosti Poskytovateľom dodaného Softvéru podľa podmienok Zmluvy pri nákupe cestovných lístkov prostredníctvom dodaných Zariadení. Testovanie funkčnosti spočíva predovšetkým v prevedení fiktívnych a reálnych platieb Platobnými kartami a overení realizácie všetkých predpokladaných a plánovaných prenosov dát a informácií. V prípade zistenia nefunkčnosti bude Poskytovateľ povinný v primeranej lehote, nie dlhšej ako 15 dní, všetky zistené vady odstrániť. Na odovzdanie a prevzatie Predmetu plnenia v tejto fáze sa primerane aplikuje bod 4.3 tejto Zmluvy.
4. **Implementačná fáza** predstavuje následné testovanie a súčinnosť pri implementovaní Softvéru do Poskytovateľom dodaných Zariadení priamo v autobusoch zapojených do IDS, aby bola zabezpečená plná funkčnosť systému;
5. **Fáza** **ostrej prevádzky** predstavuje poskytovanie služieb *acquirera* pri predaji cestovných lístkov na zabezpečenie verejnej autobusovej dopravy. Zahájenie bezhotovostného predaja cestovných lístkov prostredníctvom Platobných kariet sa predpokladá ku dňu 1. 1. 2024, a to v nadväznosti na priebeh a úspešnosť predchádzajúcich fáz a na dodávku nových Zariadení s plne funkčným Softvérom do autobusov zapojených do IDS, prostredníctvom ktorých je zabezpečená verejná autobusová doprava.
6. Poskytovateľ dodá nasledovné kusy Zariadení:
   * 1. 550 kusov Zariadení (s tokenizáciou) podľa Prílohy č. 2 Zmluvy v „dopravnom“ režime platenia (s nainštalovaným Softvérom podľa bodu 4.1 a 4.2 Prílohy č. 1 Zmluvy);
     2. 40 kusov Zariadení podľa Prílohy č. 2 Zmluvy v „retail“ režime vrátane vloženej GSM SIM karty (s nainštalovaným Softvérom podľa bodu 4.1 a 4.3 Prílohy č. 1 Zmluvy);
     3. 20 kusov Zariadení len s tokenizáciou bez platobných funkcií.
7. Poskytovateľ sa zaväzuje Predmet plnenia v 1. a 3. fáze uskutočniť postupne, v dodacej lehote stanovenej v harmonograme podľa Prílohy č. 4 tejto Zmluvy. IDS si vyhradzuje v zmysle § 18 ods. 1 písm. a) Zákona o verejnom obstarávaní opčné právo vo výške do 10 % z počtu kusov jednotlivých Zariadení podľa bodu 4.2 tejto Zmluvy. Opčné právo bude uplatnené písomne, pričom lehota dodania dodatočných Zariadení musí byť minimálne 3 mesiace odo dňa doručenia písomného oznámenia.
8. Záväzok Poskytovateľa je splnený riadnym odovzdaním Predmetu plnenia a jeho prevzatím zástupcami oboch Zmluvných strán, na základe podpísaného protokolu o odovzdaní a prevzatí (dodací list) a/alebo Inštalačného protokolu v závislosti od typu dodávky (ďalej v texte aj ako „**Protokol** **o** **odovzdaní** **a** **prevzatí**“ alebo „**Inštalačný** **protokol**“ podľa typu dodávky alebo spoločne len ako „**Protokol**“), ktorých vzory tvoria Prílohu č. 4a tejto Zmluvy, a ktorých neoddeliteľnou súčasťou z každej dodávky sú podľa typu dodávky:
9. druh a množstvo prevzatého Hardvéru a/alebo Softvéru;
10. informácia o korektnej konfigurácii a inštalácii a prevzatého Hardvéru a/alebo Softvéru;
11. informácia o korektnom testovaní prevzatého Hardvéru a Softvéru;
12. licenčné podmienky k užívaniu Softvéru v slovenskom jazyku, vrátane softvérových licencií, ich počet, a inštalačných kľúčov (kódov) a ďalších plnení, ktoré svojou povahou a vlastnosťami spadajú pod Softvér;
13. ostatná dokumentácia vzťahujúca sa k Softvéru, technická a užívateľská dokumentácia nevyhnutne potrebná k užívaniu Softvéru bez ktorej by nemohlo dochádzať k jeho riadnemu užívaniu;
14. potvrdenie o zaškolení.
15. V prípade odmietnutia prevzatia Predmetu plnenia sa táto skutočnosť zachytí v Protokole s uvedením dôvodu odmietnutia Predmetu plnenia. V prípade, že Prevádzkovateľ dodávku Predmetu plnenia neodmietne prevziať, a to napriek zjavnej vade, uvedie sa táto skutočnosť do Protokolu. Poskytovateľ je však povinný odstrániť takúto vadu najneskôr v dodacej lehote podľa harmonogramu v Prílohe 5 Zmluvy.
16. Poskytovateľ berie na vedomie, že Prevádzkovateľ bude v úzkej súčinnosti s ďalším dodávateľom, súbežne vyvíjať a následne prevádzkovať Dopravné zúčtovacie centrum (ďalej len „**DZC**“), ktoré bude slúžiť zabezpečeniu zúčtovania a spracovanie všetkých platieb v rámci Integrovaného dopravného systému Banskobystrického kraja (ďalej len „**IDS BB**“) medzi všetkými subjektmi zapojenými do IDS BB.
17. Miestom dodania Predmetu plnenia v 1. a 3. fáze sú Prevádzkovateľom určené autobusy zapojené do IDS BB. Miestom poskytovania služieb *acquirera*, a teda Predmetu plnenia v 4. fáze podľa tejto Zmluvy, je územie Banskobystrického kraja, ďalej územia cez ktoré prechádzajú dopravné spoje, ktoré patria do IDS BB, vrátane presahov do najbližšieho okolitého územia, a sídlo Poskytovateľa, kde bude prebiehať spracovanie platieb.
18. Schematické znázornenie finančných a dátových tokov, a to vrátane zapojenia DZC do systému bezhotovostného odbavenia cestujúcich a zúčtovaní platieb, je súčasťou Prílohy č. 5 Zmluvy.

**ČLÁNOK V.**

# PRÁVA A POVINNOSTI ZMLUVNÝCH STRÁN

## PRÁVA A POVINNOSTI PREVÁDZKOVATEĽA

**Prevádzkovateľ je oprávnený**

1. pre zúčtovanie transakcií a odmeny podľa tejto Zmluvy, stanoviť bankový účet, ktorý nie je vedený u Poskytovateľa. Zmluva nezakladá povinnosť viesť bankový účet u Poskytovateľa služieb podľa tejto Zmluvy. Pokiaľ by bolo nevyhnutné, aby mal Prevádzkovateľ bankový účet u Poskytovateľa, tak v takomto prípade všetky náklady za vedenie účtu, poplatky za prichádzajúce a odchádzajúce platby, a akékoľvek iné poplatky za transakcie a pod. sú zahrnuté v odmene Poskytovateľa podľa článku VI. tejto Zmluvy. Bankový účet pre zúčtovanie transakcií a odmien bude uvedený v Záhlaví tejto Zmluvy, pričom Prevádzkovateľ si vyhradzuje právo kedykoľvek v priebehu Zmluvy bankový účet zmeniť a túto skutočnosť je následne povinný oznámiť Poskytovateľovi v dostatočnom predstihu.

**Prevádzkovateľ sa zaväzuje**

1. resp. garantuje, že v prípade Zariadení zapojených do IDS BB pôjde o štandardné Zariadenia používané v minimálne v 4 (štyroch) krajinách Európskej únie a spĺňajúce podmienky kartových asociácií.
2. pri implementácii Softvéru do postupne zapájaných Zariadení poskytnúť plnú súčinnosť a kooperáciu subdodávateľom a tretím osobám, prostredníctvom ktorých Poskytovateľ dodáva Zariadenia a implementuje Softvér, aby tak umožnil Poskytovateľovi riadne plniť povinnosti plynúce z tejto Zmluvy.
3. pri tvorbe štandardov IDS rešpektovať pripomienky Poskytovateľa týkajúce sa hardvéru (validátorov), ktoré budú inštalované do postupne integrovanej mestskej hromadnej dopravy.

## PRÁVA A POVINNOSTI POSKYTOVATEĽA

**Poskytovateľ je oprávnený**

1. uskutočňovať jednostranné zmeny dodaného Softvéru v Zariadeniach, pričom úpravy vyvolané zmenou pravidiel kartových asociácií sú vykonávané na náklady Poskytovateľa;

**Poskytovateľ sa zaväzuje**

1. dodať Prevádzkovateľovi Zariadenia a previesť vlastníctvo k nim prostredníctvom Poskytovateľom zabezpečeného subdodávateľa a zabezpečiť prostredníctvom Poskytovateľom zabezpečenej servisnej organizácie (ďalej len „**Servisná** **spoločnosť**“) implementáciu a inštaláciu Softvéru v súlade s podmienkami tejto Zmluvy tak, aby Zariadenia s implementovaným a nainštalovaným plne funkčným Softvérom v autobusoch rámci IDS BB boli v stave spôsobilom k riadnemu užívaniu v Slovenskej republike, a tieto skutočnosti potvrdiť v písomnom Protokole o odovzdaní a prevzatí Zariadení a Inštalačnom protokole; Banka berie na vedomie a súhlasí s predpokladom postupného zavedenia systému predaja cestovných lístkov prostredníctvom Platobných kariet a s postupným rastom objemu transakcií, to všetko v závislosti od rozsahu splnenia Predmetu plnenia a jednotlivých fáz podľa bodu 4.1 tejto Zmluvy;
2. pred začatím 4. fázy Predmetu plnenia vykonať všetky nevyhnutné úpravy za účelom dosiahnutia funkčnosti systému ako celku tak, aby Predmet plnenia podľa tejto Zmluvy bol možný; a to všetko bezodkladne, najneskôr do 14 dní od upozornenia Prevádzkovateľa na nefunkčnosť systému;
3. pri implementácii Softvéru do postupne zapájaných Zariadení zabezpečiť plnú súčinnosť a kooperáciu subdodávateľov a tretích osôb, prostredníctvom ktorých plní záväzky podľa tejto Zmluvy;
4. poskytovať súčinnosť pri implementácii Softvéru do zariadení postupne integrovanej mestskej hromadnej dopravy, pričom táto činnosť bude riešená samostatnou zmluvou alebo dodatkom uzatvoreným v súlade so zák. č. 343/2015 Z.z., o verejnom obstarávaní, v ktorých si zmluvné strany dohodnú technické a obchodné podmienky implementácie Softvéru do zariadení mestskej hromadnej dopravy tak, aby bolo zabezpečené prijímanie Platobných kariet aj v mestskej hromadnej doprave;
5. udržovať Zariadenia v stave spôsobilom na riadne užívanie a na tento účel sprostredkovať záručný a mimozáručný servis prostredníctvom Servisnej spoločnosti a iných subdodávateľov uvedených v Prílohe č. 3 Zmluvy: Zoznam subdodávateľov, a to po celú dobu trvania tejto Zmluvy;
6. zabezpečiť zaškolenie Prevádzkovateľom určených pracovníkov, ktorí budú zabezpečovať obsluhu Zariadení;
7. spracovávať transakcie uskutočnené prostredníctvom platobných Zariadení, ktorým bude pridelený jedinečný číselný identifikátor s maximálnou dĺžkou 10 (desiatich) číslic, slúžiaci ako ID Zariadenia a to na účel zúčtovania platieb uskutočnených prostredníctvom jednotlivých platobných Zariadení;
8. do 3 (pracovných) dní previesť peňažné prostriedky zodpovedajúce objemu realizovaných transakcií za 1 (jeden) kalendárny deň v čase od 00:00 do 23:59 hod. (SEČ) podľa pokynu DZC, súhrnnou platbou na účet Prevádzkovateľa, a to po odpočítaní príslušnej čiastky odmeny Poskytovateľa vyčíslenej v súlade s článkom VI. Zmluvy. Prevod prebehne vždy jednorazovou platbou na účet Prevádzkovateľa uvedený v záhlaví tejto Zmluvy v súlade s bodom 6.9 Zmluvy;
9. vypracovať a odovzdať Prevádzkovateľovi výpis transakcií, ktoré budú obsahovať detailný zoznam všetkých transakcií za 1 (jeden) kalendárny deň v čase od 00:00 do 23:59 hod. (SEČ) vrátane ID Zariadenia a unikátneho kódu transakcie v pravidelných intervaloch najneskôr do 03:00 hodiny nasledujúceho dňa po dni, za ktorý bude výpis vyhotovený, a to elektronicky prostredníctvom dátového rozhrania, z ktorého bude Prevádzkovateľ oprávnený výpis získať; a súčasne vypracovať a odovzdať samostatný výpis za každý kalendárny mesiac;
10. poskytnúť Prevádzkovateľovi pokyny pre akceptáciu Platobných kariet a pripraviť manuál pre Prevádzkovateľa, ktorý bude odovzdaný vo fáze 3: Implementačná fáza, a ktorý ustanovuje podmienky uskutočnenia transakcií a ktorý bude zohľadňovať špecifikáciu akceptácie Platobných kariet. Na výzvu Prevádzkovateľa sa Poskytovateľ zaväzuje poskytnúť výklad k manuálu pre Prevádzkovateľa;
11. na vlastné náklady a nebezpečenstvo zabezpečiť všetky oprávnenia k poskytovaniu služieb akceptácie Platobných kariet a s tým súvisiacu dodávku Zariadení podľa tejto Zmluvy v súlade s podmienkami tejto Zmluvy a zadávacou dokumentáciou Prevádzkovateľa;
12. odovzdať ku dňu podpisu tejto Zmluvy Prevádzkovateľovi aktuálny zoznam pravidiel kartových asociácií v slovenskom jazyku, v listinnej alebo elektronickej podobe, a pred podpisom tejto Zmluvy sa zaväzuje ho informovať o všetkých platných pravidlách kartových asociácií, za ktorých splnenie Banka zodpovedá. Poskytovateľ je povinný priebežne informovať Prevádzkovateľa o zmenách pravidiel kartových asociácií, a to v dostatočnom predstihu.

**ČLÁNOK VI.**

# ODMENA POSKYTOVATEĽA A PLATOBNÉ PODMIENKY

1. Poskytovateľovi patrí za ním poskytnutý Predmet plnenia odmena, ktorá bude rozdelená podľa typu dodávky resp. poskytnutia jednotlivých zložiek Predmetu plnenia podľa bodu 4.1 Zmluvy, a to na:
2. cenu za Zariadenia, za ktorú Poskytovateľ dodal Prevádzkovateľovi Zariadenia prostredníctvom subdodávateľa vo výške podľa ponuky uvedenej v cenovej ponuke uvedenej v Prílohe č. 2a Zmluvy (ďalej len „**Cena**“);
3. províziu za poskytnuté služby *acquirera* (ďalej len „**Zmluvný** **poplatok**“), ktorý sa skladá z fixnej platby a provízie určenej ako pevná percentuálna sadzba podľa cenovej ponuky uvedenej v Prílohe č. 2a Zmluvy za Poskytovateľom skutočne spracované a zúčtované transakcie, a to bez ohľadu na výšku transakcie.
4. Poskytovateľovi ďalej vzniká za splnenie dodatočných činností špecifikovaných tiež v Prílohe č. 1 Zmluvy: Softvér – Technická špecifikácia predmetu plnenia, právo na paušálnu odmenu v nasledovnej výške:

|  |  |
| --- | --- |
|  | **Paušálna odmena vyjadrená v eurách** |
| Dodanie Softvéru pre vykonávanie tokenizácia čísel kariet v platobných Zariadeniach (bod 4.1 Prílohy č. 1 Zmluvy) | 5.000,- Eur |
| Záväzok budúcich úprav tokenizačného Softvéru (bod 4.8 Prílohy č. 1 Zmluvy) | 2.500,- Eur |

1. K cene za dodané Zariadenia bude fakturovaná DPH v zmysle zákona číslo 222/2004 Z. z. o dani z pridanej hodnoty v znení neskorších predpisov (ďalej aj ako „**Zákon o DPH**“). Zmluvný poplatok je účtovaný bez DPH v súlade s § 39 ods. 1 Zákona o DPH, v zmysle ktorého sú tieto finančné služby oslobodené od dane podľa Zákona o DPH.
2. Cena za dodané Zariadenia zahrňuje:
3. náklady na zabalenie a dopravu do miesta dodania podľa článku IV. Zmluvy, ako aj komplexné výdavky spojené s dopravou;
4. ekologická likvidácia odpadu a obalov a služby s ňou spojené;
5. záručný a mimozáručný servis podľa článku IX. Zmluvy;
6. dodanie technickej a užívateľskej dokumentácie.
7. Cena za dodané Zariadenia bude uhradená po častiach. Právo na zaplatenie časti Ceny vzniká po jednotlivých dodávkach Zariadení Prevádzkovateľovi na základe podpísaného Protokolu u odovzdaní a prevzatí Zariadení podľa bodu 4.3 Zmluvy. Celková cena bude určená ako súčet jednotkových cien dodaných položiek z cenovej ponuky podľa Prílohy č. 2a Zmluvy. Prevádzkovateľ uhradí Cenu za jednotlivé dodávky Zariadení na základe Poskytovateľom vystavených faktúr (daňových dokladov). Poskytovateľ je oprávnený a povinný vystaviť faktúru do 15 dní odo dňa vzniku daňovej povinnosti, a to na základe Protokolu o odovzdaní a prevzatí Zariadení podpísaného obidvomi Zmluvnými stranami a doručiť faktúru Prevádzkovateľovi na adresu uvedenú v záhlaví tejto Zmluvy.
8. Zmluvný poplatok Poskytovateľa zahŕňa cenu za všetky služby, dodávky a súvisiace činnosti potrebné na správne a úplné splnenie podmienok verejného obstarávania. V odmene bude zahrnutá(é) aj:
9. cena dodávaného Softvéru a tzv. upgradu („vylepšenia“ resp. technického zhodnotenia dodaného softvéru) a tzv. updatu (aktualizácie) dodaného Softvéru, vrátane technickej a užívateľskej dokumentácie nevyhnutne potrebnej k ďalšiemu užívaniu Softvéru a cena poskytnutých licencií, nevyhnutne potrebných pri poskytovaní služieb *acquirera*;
10. náklady na kompletné technické riešenie služby, vrátane nákladov na vývoj Softvéru pre akceptáciu kartových platobných prostriedkov pre Zariadenia v autobusoch zapojených do IDS BB;
11. náklady Poskytovateľa súvisiace s poskytovaním služieb *acqirera* na spracovanie transakcií, a to vrátane marže.
12. Súčasťou Zmluvného poplatku nie je medzibanková sadzba poplatku a sadzba poplatku kartových asociácií platná pre vykonané transakcie. Medzibanková sadzba poplatku a sadzba poplatku kartových asociácií bude Poskytovateľovi uhradená v skutočnej výške, ktorú je Poskytovateľ povinný doložiť aktuálnymi sadzobníkmi. Poskytovateľ nie je, okrem platby podľa predchádzajúcej vety, oprávnený požadovať akékoľvek dodatočné platby nad rámec dohodnutej odmeny podľa tohto článku Zmluvy.
13. Zmluvný poplatok, medzibanková sadzba poplatku a sadzba poplatku kartových asociácií budú vyčíslené z celkového počtu zúčtovaných rezervovaných transakcií u Prevádzkovateľa (Obchodníka) uskutočnených prostredníctvom platobných Zariadení používaných pri poskytovaní služieb *acquirera* každý kalendárny deň v čase od 00:00 do 23:59 hod. (SEČ) realizovaných Platobnými kartami, ktoré boli Poskytovateľom skutočne spracované a zúčtované.
14. Zmluvný poplatok, medzibanková sadzba poplatku a sadzba poplatku kartových asociácií vyčíslené podľa predchádzajúceho bodu budú Poskytovateľovi uhradené tak, že od celkovej sumy preplatených transakcií za kalendárny deň v čase od 00:00 do 23:59 hod. (SEČ) realizovaných Platobnými kartami bude odpočítaný Zmluvný poplatok podľa predchádzajúceho bodu.
15. Čiastka skutočne preplatených transakcií znížená o Zmluvný poplatok, medzibankovú sadzbu poplatku a sadzbu poplatku kartových asociácií (ďalej len „**Finálny** **zostatok**“), bude následne uhradená na bankový účet Prevádzkovateľa uvedený v záhlaví tejto Zmluvy najneskôr do 5 (pracovných) dní odo dňa rezervácie transakcií u Prevádzkovateľa (Obchodníka). Finálny zostatok môže byť vyčíslený aj v záporných hodnotách.

**ČLÁNOK VII.**

# TECHNICKÉ RIEŠENIE

1. Poskytovateľ vyhlasuje, že sa vopred oboznámil s charakteristikami chystaného systému Prevádzkovateľa a požiadavkami Prevádzkovateľa na zavedenie bezhotovostného systému odbavenia cestujúcich prostredníctvom Platobných kariet.
2. Prevádzkovateľ požaduje, aby všetky dátové toky „**Terminál - Poskytovateľ**“ boli vedené cez servery Prevádzkovateľa. Z použitých čítacích a  platobných Zariadení a následne platobného agregátora údajov z týchto Zariadení budú odchádzať dva typy dát:
3. údaje určené pre Poskytovateľa (zašifrované podľa pravidiel kartových asociácií), tieto balíčky obsahujúce dáta potrebné pre uskutočnenie platby budú z DZC presmerované priamo k Poskytovateľovi;
4. údaje určené pre DZC – bezpečnostné tokeny, k nim priradené platby a ďalšie doplnkové informácie šifrované podľa dohody medzi DZC a Poskytovateľom.
5. Bezhotovostné odbavenie a platba za cestovné lístky musí prebiehať výhradne bezkontaktne nasledovnými spôsobmi:
6. prostým priložením Platobnej karty k čítaciemu Zariadeniu prepojenému s platobným Zariadením, pričom platba prebehne v „dopravnom“ režime fungujúcom off-line; čiastka ceny cestovného lístka prebiehajúca v dopravnom režime off-line je vo výške nulovej platby, a to až do momentu kedy bude platba v DZC zúčtovaná a spracovaná, na základe čoho bude k platbe priradená výška ceny cestovného lístka podľa aktuálne zverejnenej tarify, čím sa zároveň v informačnom systéme Poskytovateľa vytvorí požiadavka na inkaso z Platobnej karty;
7. manuálne zadanie ceny cestovného lístka v palubnom počítači (validátori, automate). Cena cestovného lístka bude prebiehať v „dopravnom“ režime prebiehajúcom off-line a platba bude zúčtovaná a spracovaná obdobným spôsobom ako podľa písm. a);
8. v prípade Prevádzkovateľom dodaných ostatných Zariadení fungujúcich v „retail“ režime budú všetky transakcie prebiehať online v reálnom čase. Ostatné Zariadenia fungujúce v „retail“ režime, ktoré sú súčasťou IDS budú umiestnené v zákazníckych centrách Prevádzkovateľa a/alebo budú určené pre revízorov Prevádzkovateľa vykonávajúcich kontroly cestovných lístkov vo vozidlách zapojených IDS, a to na účely platby sankčných úhrad za cestovanie bez platného cestovného lístka Platobnými kartami.
9. Poskytovateľ sa zaväzuje, že umožní aj platby za viacero cestovných lístkov.
10. Poskytovateľ je povinný dodať podrobný opis všetkých rozhraní tak, aby bolo možné ho ďalej rozvíjať, upravovať a využívať pre prípadné ďalších Poskytovateľov.
11. Počas platby cez systém bezhotovostného odbavenia cestujúcich prostredníctvom Platobných kariet prebehnú nasledujúce procesy:
12. odovzdanie údajov potrebných pre zúčtovanie a spracovanie ceny cestovného lístka do platobného Zariadenia z prepojeného čítacieho Zariadenia alebo automatická identifikácia v prípade platby nebankovou kartou jej priložením k (čítaciemu) Zariadeniu a priradením ceny cestovného lístka bez odovzdania údajov zo Zariadenia;
13. tokenizácia údajov Platobnej karty podľa zadania Prevádzkovateľa (algoritmus, bezpečnostný kľúč);
14. Softvér dodaný Poskytovateľom pre príslušné čítacie a platobné Zariadenia zaistí potrebné šifrovanie údajov podľa bezpečnostných štandardov tzv. PCI DSS (*The Pament Card Industry Data Security Standard*) (a ďalších pravidiel kartových asociácií) v zabezpečenom režime vrátane tokenu a ich dávkové alebo jednorazové odoslanie v zašifrovanej podobe do DZC, odkiaľ budú odoslané ku spracovaniu Poskytovateľom. Súbežne s tým Softvér odošle informáciu o výške platby, tokene, prípadne ďalšie informácie (ako napríklad kód Zariadenia, linka, zastávka, druh cestovné lístky a pod.) v dohodnutom šifrovaní rovnako do DZC;
15. ku každej platbe (vrátane platieb podľa pokynov DZC k strhnutiu celodennej agregovanej sumy z bankového účtu cestujúceho) musí byť vygenerovaný unikátny kód transakcie, ktorý bude priradený k platbe a bude sa zobrazovať aj v bankovom výpise cestujúceho. Súčasne bude odovzdávaný aj do DZC, kde bude slúžiť pre komunikáciu s cestujúcim k dohľadaniu sporných transakcií;
16. akceptované aj zamietnuté platby bude informačný systém zabezpečujúci činnosti Poskytovateľa (ďalej len „**Back office**“) potvrdzovať alebo odovzdávať prostredníctvom dohodnutých rozhraní do DZC;
17. DZC raz denne spáruje údaje poskytnuté priamo z platobných Zariadení a od Back office Poskytovateľa, vykoná výpočet celkovej dennej ceny pre každý token (agregované sumy z bankového účtu cestujúceho) a tieto údaje odovzdá do Back office Poskytovateľa. Ten následne strhne platbu z Platobnej karty obsahujúce príslušný token za využitie služieb IDS BB v danom dni;
18. blacklistované a zakázané Platobné karty odovzdáva Back office Poskytovateľa prostredníctvom dohodnutých rozhraní do DZC, ktorý zaistí distribúciu blacklistov do všetkých platobných Zariadení do 60 minút. V prípade, ak počas tohto časového úseku dôjde platobným Zariadením k akceptovaniu blacklistovanej Platobnej karty, nesie príslušnú stratu Poskytovateľ. Ak platobné Zariadenie akceptuje Platobnú kartu neskôr ako 60 minút od vydania pokynu k blacklistácii nesie príslušnú stratu Prevádzkovateľ.
19. systém zabezpečuje odovzdanie informácií aj o nulových platbách vrátane doplnkových informácií napr. z dôvodu ukončenia cesty pred skončením platnosti cestovného lístka a z toho vyplývajúceho zníženia pôvodnej ceny cestovného lístka.
20. Poskytovateľ je súčasne povinný vytvoriť systém pre automatické aj manuálne spracovanie a riešenie nezrovnalostí v dátach na strane Prevádzkovateľa a Poskytovateľa, najmä v prípade rozporu medzi údajmi poskytnutými platobnými Zariadeniami a údajmi odoslanými do DZC z Back office Poskytovateľa.
21. Poskytovateľ je súčasne povinný ako súčasť Predmetu plnenia vytvoriť Softvér umožňujúci prípadné manuálne a automatické storno platieb Prevádzkovateľom pri zistení vady vo vyúčtovaní alebo iných foriem reklamácií cestujúcich (napr. pri zrušení alebo výraznom meškaní spojov a pod.) a súčasne aj pre dodatočné odpočítaní platieb (napr. chyba v prenose dát, nefunkčnosť Zariadení). Poskytovateľ je povinný dodať Softvér tak, aby bolo možné vracať na príslušné Platobné karty stornované sumy.
22. V prípade odbavenie s už zakúpenými cestovnými lístkami bude Softvér dodaný Poskytovateľom pre platobné Zariadenie len generovať pre dané Zariadenie token Platobnej karty bez odovzdávanie požiadaviek na platbu. S tokenom karty bude ďalej pracovať Softvér Zariadení, ktorý zistí, či Platobná karta nie je na blackliste, preverí priradené osobné údaje a cestovné lístky a zobrazí zodpovedajúcu informáciu o cestovných lístkoch priradených ku Platobnej karte.
23. Softvér dodaný Poskytovateľom pre Zariadenia bude umožňovať jednoduchú diaľkovú zmenu hesla a prípadne aj metódy tokenizácia vlastnými silami Poskytovateľa bez nutnosti preinštalovania Zariadenia a možnosť paralelného generovanie, prenosu a ukladania viacerých tokenov k jednej Platobnej karte. So zmenou tokenizácie sa počíta preventívne s frekvenciou 1x (jedenkrát) za 2 (dva) roky alebo operatívne v prípade prezradenia hesla.
24. Poskytovateľ deklaruje, že použité čítacie a platobné Zariadenia môže využívať aj na čítanie nebankových kariet či už pre overenie platnosti už zakúpených cestovných lístkov alebo aj pre prípadné platby nebankovými kartami. Zadávateľ nevyžaduje, aby s takými kartami Poskytovateľ pracoval, ním dodávaný Softvér však musí umožniť odovzdanie UID (user identifier) týchto kariet a k nim viazaných operácií do DZC rovnakou metódou ako informácie o platbe Platobnou kartou.
25. Poskytovateľ sa zaväzuje, že dodaný Softvér bude garantovať, že čas potrebný na vygenerovanie tokenu a údajov potrebných na vykonanie platby a ich odovzdanie do Zariadenia na ďalšie spracovanie bude kratší než 1 (jedna) sekunda.

**ČLÁNOK VIII.**

# LICENČNÉ PODMIENKY

1. Autorské práva sa riadia zákonom č. 185/2015 Z. z. Autorský zákon v znení neskorších predpisov (ďalej len „**Autorský** **zákon**“). Poskytovateľ vyhlasuje, že je oprávnený vykonávať majetkové práva k Softvéru dodanému Prevádzkovateľovi na základe tejto Zmluvy a iného druhu plnenia, ktoré by bolo autorským dielom podľa § 2 Autorského zákona v súlade s Autorským zákonom.
2. Okamihom protokolárneho odovzdania Softvéru Poskytovateľ udeľuje Prevádzkovateľovi licenciu, t. j. súhlas k použitiu Softvéru a výkonu majetkových práv spojených s užívaním Softvéru (ďalej len „**Licencia**“) podľa Autorského zákona.
3. Licencia je udelená ako nevýhradná, a to na všetky spôsoby použitia Softvéru za účelom naplnenia Predmetu plnenia Zmluvy, a to za týchto podmienok:
4. časový rozsah licencie: neobmedzený;
5. územný rozsah licencie: Slovenská republika;
6. množstevný rozsah licencie: podľa počtu dodaných Zariadení.
7. Odmena za poskytnutie licencie je zahrnutá v odmene Poskytovateľa podľa článku VI. odstavec I Zmluvy. Poskytovateľ poskytuje Prevádzkovateľovi Licenciu v rovnakom rozsahu aj vo vzťahu k tzv. upgradu („vylepšeniu“ resp. technickému zhodnoteniu dodaného Softvéru) a tzv. updatu (aktualizácie) dodaného Softvéru, a to vrátane licencie k technickej a užívateľskej dokumentácii nevyhnutne potrebnej k ďalšiemu užívaniu prevádzkovaného Softvéru.
8. Zmluvné strany si sú vedomé, že dodaný Softvér podľa tejto Zmluvy sa môže riadiť licenčnými podmienkami výrobcu alebo tretích strán, ktoré budú obsahovať časové, miestne alebo vecné obmedzenia. Poskytovateľ preto vyhlasuje, že má od všetkých subdodávateľov a tretích osôb príslušné licenčné oprávnenie a je oprávnený poskytnúť Prevádzkovateľovi Licenciu v rozsahu požadovanej licencie. V prípade, ak Poskytovateľ pri plnení záväzkov podľa tejto Zmluvy využíva štandardizované softvérové produkty subdodávateľov a tretích osôb, Prevádzkovateľ požaduje, aby licencie k týmto štandardným softvérovým produktom boli poskytnuté v takom rozsahu, ktorý neobmedzí Prevádzkovateľa v nakladaní s kompletným Softvérom ako autorským dielom (v súlade s bodom 8.6 tohto článku Zmluvy).
9. Poskytovateľ sa zaväzuje, že pri ukončení Zmluvy udeľuje Prevádzkovateľovi súhlas s výkonom majetkových práv k Softvéru, ktorým Prevádzkovateľ bezprostredne pri ukončení tejto Zmluvy získava právo Softvér ďalej upravovať a meniť. Poskytovateľ je pritom povinný odovzdať Prevádzkovateľovi najmä všetky potrebné kľúče a vstupné heslá, rovnako ako aj zdrojové kódy k dodanému Softvéru, resp. k častiam Softvéru a ďalšie plnenia, ktoré svojou povahou a vlastnosťami spadajú pod Softvér, slúžiaci na zabezpečenie funkcionalít Hardvéru podľa bodu 3.1 písm. h) Zmluvy, ktoré Poskytovateľ alebo jeho subdodávateľ na mieru vytváral v rámci Predmetu plnenia pre Prevádzkovateľa.

# ČLÁNOK IX.

# ZÁRUKA A MIMOZÁRUČNÉ SERVISNÉ PODMIENKY

1. Zariadenie alebo Softvér má vady, ak nemá vlastnosti a parametre podľa technickej špecifikácie podľa Prílohy č. 1 a 3 Zmluvy, alebo ak ho nie je možné používať na účel požadovaný touto Zmluvou.
2. Poskytovateľ poskytuje na ním dodané Zariadenia záruku v dĺžke stanovenej výrobcom alebo distribútorom Zariadení, najmenej po dobu **24 mesiacov**. Záruka začne plynúť odo dňa protokolárneho odovzdania a prevzatia Zariadení.
3. Počas záručnej doby sa Poskytovateľ zaväzuje zabezpečiť bezplatné odstránenie vady dodaných Zariadení. Poskytovateľ musí garantovať možnosť, aby iné zásahy ako záručné opravy do Predmetu plnenia mohli byť vykonané aj inou oprávnenou osobou, než je subdodávateľ, ktorý Zariadenia dodal uvedený v Prílohe č. 3 Zmluvy: Zoznam subdodávateľov, t.j. prostredníctvom akéhokoľvek autorizovaného servisu alebo distribútora.
4. Zmluvné strany sa dohodli, že záruka ani zodpovednosť za vady sa nevzťahuje na bežné opotrebenie Zariadení alebo vady spôsobené nesprávnou manipuláciou a použitím na strane Prevádzkovateľa v rozpore s návodom alebo inými obdobnými dokumentmi výrobcu a distribútora Zariadení. Dôkazné bremeno nesie Poskytovateľ.
5. Poskytovateľ sa zaväzuje poskytovať Prevádzkovateľovi mimozáručný servis a údržbu dodaného Softvéru v nich nainštalovaného, všetkých súčastí a príslušenstva, a to priebežne do **31.12.2028**.
6. Predmetom mimozáručnej servisnej starostlivosti sú nasledujúce servisné služby:
7. servisný zásah v mieste inštalácie platobného Zariadenia;
8. preventívna údržba (profylaxia);
9. implementácia upgradu („vylepšenia“ resp. technického zhodnotenia dodaného softvéru) a updatu (aktualizácie) dodaného Softvéru;
10. poradenská a technická podpora obsluhy Zariadení;
11. výmena Zariadení v prípade dosiahnutia momentu ich životnosti alebo v prípade zmeny podmienok bankových asociácií, vzťahujúcich sa na Predmet plnenia, ktorých dôsledkom bude potreba výmeny Zariadení.
12. Servisný zásah prebieha v mieste inštalácie Zariadení uvedenom v Inštalačnom protokole. Servisným zásahom sa odstraňuje vada spôsobujúca znemožnenie prijímania platieb prostredníctvom platobných a iných Zariadení podľa tejto Zmluvy. Poskytovateľ zabezpečuje servisný zásah prostredníctvom poverených zamestnancov Servisnej spoločnosti.
13. Preventívna údržba (profylaxia) spočíva v kontrole správnej funkčnosti Zariadení, upevnenie prepojovacích káblov, povrchové očistenie Zariadení a ich príslušenstva, vyčistenie čítacieho Zariadenia Platobných kariet a prípadné doplnenie prevádzkového materiálu. O vykonaní údržby je urobený písomný záznam s popisom stavu terminálu a vykonaných činností.
14. Poskytovateľ rovnako zabezpečí odstraňovanie vád, vzniknutých pri akceptácii Platobných kariet, ktoré budú ohlásené na telefónnom čísle tzv. linky *Hotline*, ktorú je povinný za týmto účelom po celú dobu platnosti Zmluvy prevádzkovať a ktorá je uvedená v záhlaví tejto Zmluvy. Táto telefónna linka bude Prevádzkovateľovi dostupná v režime (24/7) dvadsaťštyri hodín denne sedem dní v týždni.
15. Poskytovateľ sa zaväzuje, že zabezpečí začatie odstraňovania vady do 30 (tridsiatich) minút od nahlásenia vady na prostredníctvom *Hotline*. Lehota na odstránenie vady je najdlhšie 48 hodín.
16. Odstránenie vady sa rieši opravou Zariadenia na mieste samom, alebo jeho výmenou za funkčné Zariadenie tak, aby akceptácia Platobných kariet mohla byť čo najskôr obnovená. Výmena Zariadenia v tomto prípade zahŕňa jeho uvedenie do prevádzky. Každý servisný zásah je zdokumentovaný vyplnením pracovného listu, v ktorom sa uvádza: dátum zásahu, doba trvania zásahu, opis vykonaných činností, výrobné číslo Zariadenia, popis vady a v prípade, že vada bola spôsobená nedbanlivosťou obsluhy aj podrobný opis tejto skutočnosti. Prevádzkovateľ alebo ním poverený zástupca prítomný pri servisnom zásahu potvrdí pracovný list podpisom a pečiatkou. Originál tohto dokladu patrí Servisnej spoločnosti a kópia dokladu je ponechaná Prevádzkovateľovi.
17. Poskytovateľ je povinný aj v prípade, keď dôvody nefunkčnosti systému bezhotovostného odbavenia cestujúcich neleží na jeho strane, poskytnúť súčinnosť pri riešení vád spočívajúcich v technických konzultáciách pre Prevádzkovateľa a jeho zmluvných partnerov, ktorí sú zapojení do IDS BB.
18. Odmena za záručný a mimozáručný servis je už zahrnutá v odmene Poskytovateľa podľa článku VI. tejto Zmluvy.

**ČLÁNOK X.**

# DOBA TRVANIA ZMLUVY A UKONČENIE ZMLUVY

1. Zmluva sa uzatvára na dobu určitú, a to do 31. 12. 2033.
2. Prevádzkovateľ si zároveň vyhradzuje právo uplatniť opciu na predĺženie trvania tejto Zmluvy. Opcia môže byť zo strany Prevádzkovateľa uplatnená najneskôr 12 mesiacov pred uplynutím doby trvania tejto Zmluvy podľa predchádzajúceho odseku. Trvanie Zmluvy môže byť opciou predĺžené až o 3 roky. V prípade uplatnenia opcie na predĺženie trvania Zmluvy zostávajú všetky ostatné obchodné podmienky podľa Zmluvy zachované. Opciu Prevádzkovateľ uplatňuje vo forme listu adresovaného Poskytovateľovi.
3. Zmluva môže byť ukončená aj pred uplynutím tejto doby, a to
   1. dohodou Zmluvných strán o ukončení Zmluvy podľa bodu 10.4 tejto Zmluvy;
   2. odstúpením od Zmluvy podľa bodu 10.5 tejto Zmluvy; alebo
4. Dohoda Zmluvných strán o ukončení Zmluvy musí byť písomná a musí obsahovať vysporiadanie všetkých práv a povinností Zmluvných strán vyplývajúcich zo Zmluvy ku dňu ukončenia Zmluvy.
5. Prevádzkovateľ má právo odstúpiť od Zmluvy z dôvodov podľa § 19 Zákona o verejnom obstarávaní a v prípade, ak
   1. bol podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov, na majetok Poskytovateľa vyhlásený konkurz alebo začaté konkurzné konanie bolo pre nedostatok majetku zastavené;
   2. bola u Poskytovateľa zavedená nútená správa podľa zákona č. 483/2001 Z. z. o bankách;
   3. Poskytovateľ stratí oprávnenie k poskytovaniu Predmetu plnenia, pričom stratou oprávnenia sa rozumie strata licencie alebo iných oprávnení Poskytovateľa od kartových asociácií, Národnej banky Slovenska alebo iných relevantných orgánov k poskytovaniu služieb podľa tejto Zmluvy. Za stratu oprávnenia sa považuje aj čiastočná strata oprávnenia, ktorá môže Poskytovateľa ovplyvniť pri plnení záväzkov podľa tejto Zmluvy;
   4. Poskytovateľ vstúpi do likvidácie;
   5. dôjde k podstatnému porušeniu povinnosti podľa tejto Zmluvy; v prípade nepodstatného porušenia povinnosti má Prevádzkovateľ právo odstúpiť od Zmluvy po písomnej výzve Prevádzkovateľa, ktorou bol Poskytovateľ upozornený na porušenie povinnosti podľa tejto Zmluvy, pričom k porušeniu tej istej povinnosti dôjde opakovane; Odstúpenie od Zmluvy je účinné dňom doručenia písomného oznámenia o odstúpení od tejto Zmluvy druhej Zmluvnej strane. Odstúpením sa zrušuje táto Zmluva ex nunc.

**ČLÁNOK XI.**

# DORUČOVANIE PÍSOMNOSTÍ A KONTAKTNÉ OSOBY

1. Pokiaľ táto Zmluva stanoví niektorej zo Zmluvných strán povinnosť písomného úkonu, je takáto povinnosť splnená osobným doručením tohto úkonu oproti podpisu druhej Zmluvnej strany alebo jeho zaslaním vo forme doporučeného listu na adresu druhej Zmluvnej strany uvedenú v záhlaví tejto Zmluvy. Pokiaľ nebude možné takýto list doručiť, považuje sa za deň jeho doručenia 5 (piaty) pracovný deň po podaní listu na poštu k doporučenému odoslaniu na adresu Zmluvnej strany uvedenú v záhlaví tejto Zmluvy.
2. Poskytovateľ vyhlasuje, že kontaktné osoby, ktoré sú oprávnené komunikovať v mene Poskytovateľa sa určujú:

\_\_\_\_\_\_\_\_\_\_\_\_\_\_(bude doplnené)

1. Prevádzkovateľ vyhlasuje, že kontaktné osoby, ktoré sú oprávnené komunikovať v mene Prevádzkovateľa sa určujú:

\_\_\_\_\_\_\_\_\_\_\_\_\_\_(bude doplnené)

**ČLÁNOK XII.**

# OCHRANA DȎVERNÝCH INFORMÁCIÍ A OSOBNÉ ÚDAJE

1. Dôverné informácie znamenajú všetky informácie, ktoré sa týkajú alebo môžu týkať Predmetu plnenia podľa tejto Zmluvy, vrátane a bez obmedzenia všetkých údajov a informácií, dokumentov a správ, ponúk, cien, návrhov kontraktov, know-how, vzorcov, postupov, projektov, fotografií, výkresov, špecifikácií, softvérových programov a akýchkoľvek iných médií nesúcich alebo zahrňujúcich takéto informácie a akýchkoľvek materiálov, ktoré budú pri použití týchto dokumentov spracované a budú tieto informácie obsahovať.
2. Povinnosť zachovávať mlčanlivosť o dôverných informáciách predstavuje povinnosť zdržať sa akéhokoľvek konania, ktorým by dôverné informácie boli akoukoľvek formou poskytnuté alebo sprístupnené tretej osobe bez predchádzajúceho písomného súhlasu Prevádzkovateľa alebo by boli využité v rozpore s účelom ich poskytnutia pre vlastné potreby Poskytovateľa alebo by bolo umožnené tretím osobám akékoľvek využitie dôverných informácií. Poskytovateľ bude všetky Prevádzkovateľom sprístupnené dôverné informácie na základe tejto Zmluvy považovať za dôverné aj po skončení trvania Zmluvy.
3. V prípade, ak bude pri plnení tejto Zmluvy dochádzať k sprístupneniu dôverných informácií Prevádzkovateľom, zaväzuje sa Poskytovateľ zachovať mlčanlivosť o sprístupnených dôverných informáciách a zabezpečiť plnenie tejto povinnosti aj u osôb, ktorým sprístupnené dôverné informácie poskytol v súlade s bodom 12.4 Zmluvy.
4. Poskytovateľ môže poskytnúť dôverné informácie osobám uvedeným vo Všeobecných obchodných podmienkach Banky, a to v rozsahu nevyhnutne potrebnom na splnenie jeho povinností za podmienky, že zaviaže tieto osoby povinnosťou zachovávať mlčanlivosť podľa tohto článku Zmluvy. Poskytovateľ zodpovedá za dodržanie povinnosti zachovať mlčanlivosť týmito osobami.
5. V prípade, že bude dochádzať pri poskytovaní služieb podľa tejto Zmluvy k spracovaniu osobných údajov dotknutých osôb, zaväzuje sa Poskytovateľ postupovať v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracovaní osobných údajov a voľnom pohybe týchto údajov a o zrušení smernice 95/46/ES (všeobecné nariadenie o ochrane osobných údajov).

**ČLÁNOK XIII.**

# SUBDODÁVATELIA

1. Zoznam subdodávateľov Poskytovateľa je uvedený v Prílohe č. 3 Zmluvy: Zoznam subdodávateľov.
2. Každý zmluvný vzťah, na základe ktorého Poskytovateľ poverí tretiu stranu (ďalej aj „**Subdodávateľ**“) vykonaním aspoň časti Predmetu plnenia podľa tejto Zmluvy sa považuje za zmluvu so Subdodávateľom (ďalej len „**Subdodávateľská zmluva**“). Poskytovateľ je pred uzatvorením Subdodávateľskej zmluvy so Subdodávateľom, ktorý nie je uvedený v Prílohe č. 3 tejto Zmluvy povinný získať predchádzajúci písomný súhlas Prevádzkovateľa. V písomnej žiadosti o udelenie súhlasu Prevádzkovateľa je Poskytovateľ povinný uviesť, ktorú časť Predmetu plnenia podľa tejto Zmluvy by mal vykonať Subdodávateľ a presnú identifikáciu Subdodávateľa, prípadne dokumenty potrebné na realizáciu predmetu Zmluvy (napríklad čestné vyhlásenia, oprávnenia na vykonávanie činnosti a pod.). Prevádzkovateľ písomne upovedomí Poskytovateľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody. V prípade ak Prevádzkovateľ udelí Poskytovateľovi súhlas na poverenie vykonania aspoň časti Predmetu plnenia podľa tejto Zmluvy treťou stranou, nie je potrebné uzatvoriť medzi Prevádzkovateľom a Poskytovateľom dodatok k tejto Zmluve.
3. V prípade ak Poskytovateľ, ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby alebo vlastného zamestnanca, Poskytovateľ je povinný využívať tieto kapacity inej osoby alebo vlastného zamestnanca pri realizácii Predmetu plnenia podľa tejto Zmluvy, a to počas celej doby trvania tejto Zmluvy. Poskytovateľ môže nahradiť takúto osobu alebo vlastného zamestnanca len za osobu, ktorá bude spĺňať rovnaké podmienky. Na tento účel sa primerane aplikuje bod 13.2 tejto Zmluvy.
4. Poskytovateľ zodpovedá za konanie, nedbanlivosť, neplnenie či opomenutie povinností alebo absenciu potrebného konania, a teda plnenie predmetu tejto Zmluvy riadne a včas u svojich Subdodávateľov tak, ako by išlo o konanie, nedbanlivosť, neplnenie či opomenutie povinností alebo absenciu potrebného konania, a teda plnenia predmetu tejto Zmluvy riadne a včas samotného Poskytovateľa. Súhlas Prevádzkovateľa s uzatvorením akejkoľvek Zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich z tejto Zmluvy.
5. Ak Prevádzkovateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal vykonávať Predmet plnenia podľa tejto Zmluvy vykonávaného týmto Subdodávateľom, pričom Prevádzkovateľ stanoví Poskytovateľovi lehotu na nápravu, najviac však 15 dní. V prípade, ak nedôjde k náprave vzniknutého stavu ani v Prevádzkovateľom stanovenej lehote sa toto konanie Poskytovateľa považuje za podstatné porušenie tejto Zmluvy.
6. Vykonávanie Predmetu plnenia podľa tejto Zmluvy, ktorým Poskytovateľ poveril tretiu stranu na základe Subdodávateľskej zmluvy, nesmie byť Subdodávateľom zverené tretej osobe.
7. Každé poverenie tretej strany vykonaním časti Predmetu plnenia podľa tejto Zmluvy a každá zmena Subdodávateľa bez predchádzajúceho písomného súhlasu Prevádzkovateľa sa považuje za podstatné porušenie Zmluvy.
8. Prevádzkovateľ podpisom tejto Zmluvy akceptuje Subdodávateľov Poskytovateľa, ktorých uviedol v Zozname subdodávateľov podľa Prílohy č. 3 Zmluvy, ktorí majú v registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie vykonať časť Predmetu plnenia podľa tejto Zmluvy preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe č. 3 tejto Zmluvy. Identifikácia Subdodávateľov podľa predchádzajúcej vety je uvedená v rozsahu: konkrétna časť Predmetu plnenia podľa tejto Zmluvy, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
9. Poskytovateľ je povinný bezodkladne oznámiť Prevádzkovateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania tejto Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie vykonať časť predmetu Zmluvy preukazuje vo vzťahu k tej časti predmetu zákazky, ktorú má Subdodávateľ plniť. Poskytovateľ je povinný Prevádzkovateľovi najneskôr 3 (tri) pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: konkrétna časť Predmetu plnenia podľa tejto Zmluvy, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.

**ČLÁNOXIV.**

# OSOBITNÉ USTANOVENIA

1. Zmluvné strany týmto vyhlasujú, že:
2. na ich majetok nebol ku dňu uzavretia tejto Zmluvy vyhlásený konkurz alebo povolená reštrukturalizácia, resp. obdobné konania, a že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k podaniu návrhu na začatie konkurzu alebo reštrukturalizácie na ich majetok;
3. voči nim nie je ku dňu uzavretia tejto Zmluvy vedené exekučné konanie, konanie o výkon rozhodnutia alebo dobrovoľná dražba na základe návrhu tretej osoby, na základe ktorých by mohlo dôjsť k scudzeniu akéhokoľvek majetku ktorejkoľvek zo Zmluvných strán v akejkoľvek forme v prospech akejkoľvek tretej osoby a v takom rozsahu, že by to mohlo priamym spôsobom ohroziť plnenie povinností Zmluvných strany podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní;
4. voči nim nie je ku dňu uzavretia tejto Zmluvy vedené exekučné konanie alebo konanie o výkon rozhodnutia z titulu nedoplatkov v súvislosti s neplnením daňových, colných alebo odvodových povinností ktorejkoľvek zo Zmluvných strán, na základe ktorého (tohto konania) by mohlo dôjsť k scudzeniu akéhokoľvek majetku ktorejkoľvek zo Zmluvných strán v akejkoľvek forme v prospech akejkoľvek tretej osoby a v takom rozsahu, že by to mohlo priamym spôsobom ohroziť plnenie povinností Zmluvnej strany podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní;
5. im nie je známe, že ku dňu uzavretia tejto Zmluvy bol vyhlásený konkurz, povolená reštrukturalizácia, vedená exekúcia z akéhokoľvek titulu alebo dobrovoľná dražba, a na majetok tretej osoby, pokiaľ by takéto konania mohli priamym spôsobom ohroziť plnenie povinností ktorejkoľvek zo Zmluvných strán podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní;
6. ku dňu uzavretia tejto Zmluvy nie sú insolventní alebo neschopní platiť akékoľvek svoje peňažné záväzky voči svojim veriteľom v termíne ich splatnosti, resp. že je nepravdepodobné, že nedodržia taký záväzok vyplývajúci z inej Zmluvy dohodnutej s ktoroukoľvek treťou osobou, nedodržanie ktorého môže mať priamy vplyv na schopnosť ktorejkoľvek zo Zmluvných strán plniť záväzky podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k takýmto situáciám;
7. nie sú im známe žiadne okolnosti obmedzujúce ich oprávnenie uzavrieť túto Zmluvu, najmä že uzatvorenie tejto Zmluvy a vykonávanie práv a plnenie záväzkov z nej vyplývajúcich nie je v rozpore so žiadnym rozhodnutím akéhokoľvek štátneho orgánu a nie je ani viazané na súhlas, povolenie alebo súhlasné vyjadrenie akejkoľvek tretej osoby v zmysle všeobecne záväzných právnych predpisov a pokiaľ áno, že takýto súhlas, povolenie alebo súhlasné vyjadrenie bolo riadne a včas vydané.
8. Zmluvné strany vyhlasujú, že všetky vyhlásenia uvedené v predchádzajúcom bode tohto článku Zmluvy sú pravdivé a úplné a zaväzujú sa konať tak, aby riadne plnili všetky povinnosti pre nich z týchto vyhlásení vyplývajúce a aby nenastala žiadna negatívna okolnosť predpokladaná ustanoveniami týchto vyhlásení.
9. Poskytovateľ sa zaväzuje písomne informovať Prevádzkovateľa o všetkých zmenách údajov zapísaných o Poskytovateľovi v obchodnom, resp. inom registri, prípadne zápise nových údajov tak, že oznámenie o zmene skutočností zapísaných o Poskytovateľovi v obchodnom, resp. inom registri doručí Prevádzkovateľovi do 7 (siedmich) pracovných dní od zápisu zmeny údaja, resp. od zápisu nového údaja do obchodného, resp. iného registra, pričom k tomuto oznámeniu musí byť priložený originál výpisu z obchodného, resp. iného registra.
10. Zmluvné strany sú povinné vzájomne sa písomne informovať o zmene štatutárneho orgánu, alebo spôsobe konania štatutárneho orgánu, ako aj o zmenách v akýchkoľvek iných osobách výslovne uvedených v tejto Zmluve, pričom toto oznámenie musí byť druhej Zmluvnej strane doručené v lehote do 7 (siedmich) pracovných dní od takejto zmeny.
11. Ak sa v priebehu platnosti tejto Zmluvy zistia nové skutočnosti, ktoré neboli známe pri uzatváraní tejto Zmluvy, je Poskytovateľ povinný upozorniť Prevádzkovateľa na takú skutočnosť.
12. Poskytovateľ v zmysle § 2 ods. 5 písm. d) zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon** **o RPVS**“) nie je partnerom verejného sektora, preto mu nevzniká povinnosť zápisu v registri partnerov verejného sektora po dobu trvania tejto Zmluvy. Poskytovateľ sa však zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej Zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie Prevádzkovateľa ako verejného obstarávateľa predložiť všetky zmluvy uzavreté so svojimi subdodávateľmi. Porušenie ktorejkoľvek z povinností Poskytovateľa podľa tohto ustanovenia Zmluvy je jej podstatným porušením a zakladá právo Prevádzkovateľa ako verejného obstarávateľa na odstúpenie od tejto Zmluvy s právnymi účinkami ukončenia Zmluvy ex tunc.

**ČLÁNOK XV.**

# SANKCIE

1. Nárok na zmluvnú pokutu je potrebné uplatniť písomnou formou. Uplatnením zmluvnej pokuty nezaniká právo na náhradu škody spôsobenej porušením zmluvných povinností. Dohodou o zmluvnej pokute nie je dotknutý nárok Prevádzkovateľa na náhradu škody vo výške prevyšujúcej zmluvnú pokutu. Zmluvné pokuty sú splatné do 14 dní odo dňa doručenia písomnej výzvy Prevádzkovateľa.
2. V prípade, ak sa Poskytovateľ dostane do omeškania a neposkytne výpis transakcií podľa bodu 5.12 článku V. tejto Zmluvy, je Prevádzkovateľ oprávnený požadovať zmluvnú pokutu vo výške 200,- Eur za každý aj začatý kalendárny deň omeškania.
3. Prevádzkovateľ je oprávnený požadovať zmluvnú pokutu vo výške 1.500,- Eur za každý aj začatý kalendárny deň omeškania, v prípade, ak sa Poskytovateľ dostane do omeškania so splnením
4. termínov podľa bodu 4.3 článku IV. tejto Zmluvy;
5. povinnosti podľa bodu 5.6 článku V. tejto Zmluvy.
6. V prípade, ak sa Poskytovateľ dostane do omeškania s úhradou Finálneho zostatku podľa bodu 6.10 článku VI. tejto Zmluvy, je Prevádzkovateľ oprávnený uplatniť zmluvnú pokutu vo výške 0,1 % zo sumy Finálneho zostatku za oneskorene uhradený Finálny zostatok, a to za každý aj začatý kalendárny deň omeškania, maximálne však v celkovej výške 50 % z tejto sumy.
7. Ak Poskytovateľ alebo jeho subdodávateľ neposkytne Prevádzkovateľovi súčinnosť podľa bodu 5.7 článku V. tejto Zmluvy, je Poskytovateľ povinný zaplatiť Prevádzkovateľovi zmluvnú pokutu vo výške 500,- Eur za každé jednotlivé porušenie tejto povinnosti. Zmluvná pokuta môže byť uložená aj opakovane, a to v prípade, ak Poskytovateľ alebo jeho subdodávateľ neposkytne potrebnú súčinnosť ani v dodatočnej lehote poskytnutej na základe písomnej výzvy Prevádzkovateľa adresovanej Poskytovateľovi na adresu uvedenú v záhlaví tejto Zmluvy.
8. V prípade, ak sa Poskytovateľ dostane do omeškania s plnením povinnosti podľa bodu 8.6 článku VIII. Zmluvy, je Poskytovateľ povinný zaplatiť zmluvnú pokutu vo výške 10.000,- Eur, a to za každý aj začatý kalendárny deň omeškania.
9. Za každé jednotlivé porušenie povinnosti podľa článku VIII. tejto Zmluvy (okrem bodu 8.6 článku VIII. Zmluvy), je Poskytovateľ povinný zaplatiť zmluvnú pokutu vo výške 50.000,- Eur.
10. Za každé jednotlivé porušenie povinností podľa bodu 7.5 článku VII. tejto Zmluvy, článkov IX., XII. a bodu 14.6 článku XIV. tejto Zmluvy je Poskytovateľ povinný zaplatiť zmluvnú pokutu vo výške 5.000,- Eur.

**ČLÁNOK XVI.**

# NÁHRADA ŠKODY

1. Poskytovateľ vyhlasuje, že spĺňa všetky zákonné požiadavky nevyhnutné k riadnemu plnenie záväzkov podľa tejto Zmluvy, splňuje všetky bezpečnostné požiadavky a štandardy súlade s všeobecne záväznými právnymi predpismi Slovenskej republiky a zároveň, že je oprávnený uzavrieť zmluvu a že vykonal všetky prípadné úkony nutné a potrebné: (i) k uzavretiu zmluvy, (ii) na plnenie svojich záväzkov podľa Zmluvy a (iii) na vykonanie transakcií predpokladaných touto Zmluvou. Poskytovateľ ďalej zaručuje Prevádzkovateľovi, že uzavretie Zmluvy nie je porušením žiadneho zákona alebo právneho predpisu a nie je žiadnym spôsobom v rozpore s akýmkoľvek zákonom, vyhláškou, rozsudkom, súdnym oznámením, zákazom činnosti, rozhodnutím alebo príkazom, ktorý sa na Poskytovateľa vzťahuje, a že Zmluva neporušuje a nie je v rozpore ani nemá za následok porušenie inej Zmluvy, ani nezakladá porušenie akéhokoľvek záväzku, zmluvy alebo iné povinnosti zaväzujúce Poskytovateľa.
2. Poskytovateľ zodpovedá za škodu, ktorú Prevádzkovateľovi spôsobia porušením svojich zákonných alebo zmluvných povinností, a to vrátane ušlého zisku Prevádzkovateľa.
3. Poskytovateľ sa ďalej zaväzuje uhradiť stratu spôsobenú použitím Platobnej karty, ktorá nebola v časových intervaloch podľa bodu 7.6 písm. g) Zmluvy oznámená ako neplatná a určená na blacklistáciu. V prípade, že je takou Platobnou kartou zaplatená cena cestovného lístka, Poskytovateľ uhradí Prevádzkovateľovi cenu takto uhradených cestovných lístkov, ak priloženie Platobnej karty prebehlo do 60 minút od vydania pokynu Poskytovateľa k blacklistácii. Ak platobné Zariadenie akceptuje Platobnú kartu po uplynutí 60 minút od vydania pokynu k blacklistácii nesie príslušnú stratu Prevádzkovateľ.

**ČLÁNOK XVII.**

# ZÁVEREČNÉ USTANOVENIA

1. Otázky a vzťahy, ktoré nie sú touto Zmluvou a súťažnými podkladmi osobitne upravené sa spravujú ustanoveniami Obchodného zákonníka a inými všeobecne záväznými právnymi predpismi.
2. Táto Zmluva nadobúda platnosť dňom podpisu obidvoch Zmluvných strán a účinnosť dňom nasledujúcom po dni jej zverejnenia na webovom sídle Prevádzkovateľa v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto Zmluva, vrátane všetkých jej súčastí a príloh bude zverejnená na webovom sídle Prevádzkovateľa.
3. Pokiaľ nie je v tejto Zmluve výslovne ustanovené inak, riadia sa vzájomné práva a povinnosti Zmluvných strán všeobecne záväznými právnymi predpismi platnými na území Slovenskej republiky.
4. Znenie tejto Zmluvy v súlade s podmienkami podľa § 18 Zákona o verejnom obstarávaní, možno meniť len na základe písomnej dohody oboch Zmluvných strán formou písomného číslovaného dodatku k Zmluve.
5. Akékoľvek ustanovenie tejto Zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
6. Táto Zmluva je vyhotovená v 2 (dvoch) rovnopisoch, z ktorých každá Zmluvná strana obdrží po 1 (jednom) vyhotovení.
7. Zmluvné strany sa zaväzujú, že všetky spory vyplývajúce z tejto Zmluvy budú riešiť osobným rokovaním o možnej dohode. Zmluvné strany sa dohodli, že vzťahy vzniknuté medzi Zmluvnými stranami na základe tejto Zmluvy sa riadia slovenským právnym poriadkom. Prípadné spory, o ktorých sa Zmluvné strany nedohodli, budú postúpené na rozhodnutie vecne a mieste príslušnému súdu podľa sídla odporcu.
8. Zmluvné strany vyhlasujú, že si túto Zmluvu pred jej podpisom prečítali, bola uzatvorená podľa ich slobodnej a vážnej vôle, nie v tiesni za jednostranne nevýhodných podmienok, s jej obsahom bez výhrad súhlasia a na znak súhlasu ju podpisujú.
9. Neoddeliteľnou súčasťou tejto Zmluvy je:

|  |  |
| --- | --- |
| Príloha č. 1 | SOFTVÉR – TECHNICKÁ ŠPECIFIKÁCIA PREDMETU PLNENIA |
| Príloha č. 2 | TECHNICKÁ ŠPECIFIKÁCIA ZARIADENÍ POUŹÍVANÝCH PRI POSKYTOVANÍ SLUŽIEB ACQUIRERA |
| Príloha č. 2a | CENOVÁ PONUKA |
| Príloha č. 3 | ZOZNAM SUBDODÁVATEĽOV |
| Príloha č. 4 | HARMONOGRAM |
| Príloha č. 4a | VZOR PROTOKOLOV |
| Príloha č. 5 | SCHÉMATICKÉ ZNÁZORNENIE FINANČNÝCH A DÁTOVÝCH TOKOV |

|  |  |
| --- | --- |
| V \_\_\_\_, dňa \_\_\_\_(bude doplnené) | V \_\_\_\_, dňa \_\_\_\_(bude doplnené) |
| **Za Prevádzkovateľa:**  ............................................................. | **Za Poskytovateľa:**  ............................................................. |
| **Názov**\_\_\_\_\_(bude doplnené)  v zast. \_\_\_\_\_(bude doplnené: meno, priezvisko, funkcia) | **Názov**\_\_\_\_\_(bude doplnené)  v zast. \_\_\_\_\_(bude doplnené: meno, priezvisko, funkcia) |